Qezaya Yenîşehîrî ya Mersînî de panc keyeyê elewîyan pê rengê sûrî ameyî nîşankerdene.
Goreyê xebera PÎRHA sîteya Parkentî de dayîreyê H.Ç, C.L, M.A, Ş.K û N.Cyî ameyê nîşankerdene. Îxbarê hemwelatîyan ser o derheqê babete de tehqîqat dîya destpêkerdene. Hemwelatîyan da zanayene ke ê qerqilîyenê û wazenê ke cade faîlî bêrê dîyene.
Hemwelatîyan vat: ''Elewîyan tarîx de tim no çi dî. Domanê ma zaf tersayî. Ma tim bedelê elewîbîyayîşî danê.''
Hetê bînî ra Walîtîya Mersînî îdîa kerd ke serebût 'pêrodayîşê cîranan o' û derheqê babete de kesê bi nameyê M.K. ameyo destbendkerdene.
